News Update: Bloomberg เผยนักลงทุนส่วนใหญ่เลือกถือ ‘เงินสด’ ในปี 2023 มองให้ผลตอบแทนสูงกว่าเอาไปลงทุน - FINNOMENA
2 ใน 3 ของนักลงทุนจำนวน 404 รายที่ตอบแบบสำรวจล่าสุดของ MLIV Pulse ระบุว่า เงินสดในพอร์ตการลงทุนของพวกเขาจะให้ผลตอบแทนเป็นบวกสุทธิในปีนี้ มากกว่าที่จะถ่วงผลตอบแทนของพอร์ตการลงทุน
7 มี.ค. 2566

2 ใน 3 ของนักลงทุนจำนวน 404 รายที่ตอบแบบสำรวจล่าสุดของ MLIV Pulse ระบุว่า เงินสดในพอร์ตการลงทุนของพวกเขาจะให้ผลตอบแทนเป็นบวกสุทธิในปีนี้ มากกว่าที่จะถ่วงผลตอบแทนของพอร์ตการลงทุน
อินโฟเควสต์รายงานผลการสำรวจว่า บรรดานักลงทุนเลือกที่จะถือเงินสด เนื่องจากวิตกเกี่ยวกับสภาวะทางการเงินและเศรษฐกิจที่ไม่แน่นอน, วิตกเกี่ยวกับภาวะตลาดหมี (ตลาดขาลง), การปรับขึ้นอัตราดอกเบี้ยอย่างต่อเนื่องของธนาคารกลางสหรัฐ (เฟด) ตลอดจนแนวโน้มที่จะเกิดภาวะเศรษฐกิจถดถอย ซึ่งอาจจะส่งผลกระทบอย่างหนักต่อพอร์ตการลงทุนเหมือนกับในปี 2022
ขณะที่นายไมเคิล วิลสัน หัวหน้านักยุทธศาสตร์ด้านหุ้นสหรัฐของมอร์แกน สแตนลีย์เปิดเผยกับบลูมเบิร์ก ทีวีเมื่อสัปดาห์ที่แล้วว่า ดัชนี S&P500 อาจร่วงลงประมาณ 20% เนื่องจากผลประกอบการของบริษัทจดทะเบียนจะอ่อนแอลง
ตอนนี้เงินสดดดูเหมือนจะเป็นที่หลบภัย โดยเฉพาะอย่างยิ่งเมื่ออัตราผลตอบแทนพันธบัตรระยะสั้นของสหรัฐสูงพอที่จะเอาชนะพอร์ตหุ้นและพันธบัตรแบบคลาสสิก 60/40 ได้เป็นครั้งแรกนับตั้งแต่ปี 2544 และแม้แต่บัญชีออมทรัพย์ที่ให้ผลตอบแทนสูงก็จ่ายดอกเบี้ยใกล้แตะระดับ 4% แล้วในขณะนี้
ลีโอ เคลลี ประธานเจ้าหน้าที่บริหารของเวอร์เดนซ์ แคปิตอล แอดไวเซอร์ส (Verdence Capital Advisors) กล่าวว่า “เราสนับสนุนนักลงทุนให้ถือเงินสด คุณสามารถจะได้รับผลตอบแทนที่ดี ขณะที่จะมีความผันผวนอย่างมากในตลาด และมีโอกาสอย่างมากที่จะเงินสดนั้นจะให้ผลตอบแทนในระดับที่น่าดึงดูดใจ”
อ้างอิง: https://www.ryt9.com/s/iq29/3403711 
——————-
👍 อย่าลืมกดไลก์ Page The Opportunity เพื่อไม่ให้พลาดโอกาสด้านการลงทุน
Facebook: https://finno.me/the-opp-fb
Youtube: https://finno.me/youtube-channel
แท็ก:
News Update
เงินสด
แชร์บทความ:
ผู้เขียน
THE OPPORTUNITY
ศูนย์รวมข่าวสารด้านเศรษฐกิจ และการเงิน เพื่อไม่ให้พลาดโอกาสด้านการลงทุน โดย FINNOMENA